ויקטוריה ג'סטיס

ויקטוריה דון ג'סטיס (באנגלית: Victoria Dawn Justice; נולדה ב-19 בפברואר 1993) היא שחקנית וזמרת-יוצרת אמריקאית. מוכרת בשל תפקידיה כלולה מרטינז ב"זואי 101" וכטורי וגה ב"ויקטוריוס" וב-"iCarly", שלושתן סדרות לילדים ונוער בערוץ ניקלודיאון. כיכבה גם בסרטים הקומיים "איפה אלברט?" (אנ'), "המנודים", "הרוח החיה" ו"לגימה של אהבה". במקביל התפתחה הקריירה מוזיקלית שלה; היא תרמה את קולה לפסקול הסרט המוזיקלי "ספקטקיולר!" של ניקלודיאון, שם אף כיכבה, והקליטה שירים רבים במסגרת הסדרה "ויקטוריוס". ויקטוריה דון ג'סטיס נולדה בהוליווד שבפלורידה שבארצות הברית. הוריה הם סרינה ריד וזאק ג'סטיס, אמהּ היא ילידת-ניו יורק, אך משפחתה במקור מפוארטו-ריקו. לה אחות-למחצה צעירה בשם מדיסון ריד שנולדה בשנת 1996, זאת לאחר שאמה התגרשה והתחתנה בשנית, עם אביה-החורג, מארק ריד. היא החלה לפתח עניין במשחק לאחר שצפתה בפרסומת ילדים בטלוויזיה, ומאז החלה את דרכה בעבודות דוגמנות במיאמי והשתתפה במספר רב של פרסומות ותשדירים. את התפקיד הראשון שלה כשחקנית קיבלה וביצעה כשהייתה בת שמונה, כאשר השתתפה בפרסומת למשקה חלב בשם אובלטין. בשנת 2003 כשהייתה בת עשר, בעקבות רצונה להתפתח בתחום המשחק, עברה יחד עם משפחתה להוליווד שבקליפורניה, זאת לאחר שקיבלה תפקיד אורחת בסדרת הדרמה הקומית "בנות גילמור". בשנת 2005 נבחנה והתקבלה למסלול תיאטרון מוזיקלי בחטיבת הביניים לאמנות ומדע מיליקן שבלוס אנג'לס. מלבד פרסומות כלליות, כמו לדגני הבוקר Cinnamon Toast Crunch של נסטלה ולחנות הכלבו לשעבר Mervyns, ג'סטיס השתתפה בפרסומות למותגים ידועים, ביניהם מותגי ההלבשה H&M, ראלף לורן וגאפ. קריירת המשחק של ג'סטיס החלה בשנת 2003, כאשר בגיל עשר גילמה תפקיד אורחת בסדרת הדרמה הקומית "בנות גילמור". לאחר הופעתה בסדרה היא הצהירה שברצונה להפוך את המשחק לקריירה, ולאור זאת עברו יחד ג'סטיס ומשפחתה באותה השנה אל לוס אנג'לס, ליבה של תעשיית הבידור. בשנת 2005 קיבלה תפקיד אורחת נוסף, הפעם בסדרת ילדים של ערוץ דיסני בשם "החיים היפים של זאק וקודי", שם גילמה את דמותה של נערה בשם רבקה המתמודדת בתחרות יופי. בהמשך השנה לוהקה לסרט דרמת מתח תלת-לשוני (בשפות אנגלית, עברית וצרפתית) של הבמאי אייבל פררה "מרי", בו שיחקה את תפקידה של ילדה צעירה בשם סטלה שמתחילה לראות חזיונות של מרים המגדלית. הקרנת הבכורה של הסרט התקיימה בפסטיבל הסרטים של ונציה לשנת 2005, ובהמשך אף הוקרן במספר פסטיבלי סרטים נוספים של שנה זו, בהם פסטיבל הסרטים הבינלאומי בטורונטו, פסטיבל הסרטים האמריקאי בדוביל ופסטיבל הסרטים הבינלאומי סן סבסטיאן. בהמשך שנת 2005 לוהקה ג'סטיס בפעם הראשונה בחייה לתפקיד ראשי כאשר שיחקה לצד השחקנית-זמרת ג'יימי לין ספירס (אחותה הצעירה של כוכבת הפופ, בריטני ספירס,) בקומדיית המצבים "זואי 101" ששודרה בערוץ ניקלודיאון, שם גילמה מהעונה השנייה את דמותה של לולה מרטינז; תלמידה חדשה בבית הספר ששואפת להיות שחקנית. על התפקיד הראשון המשמעותי שקיבלה היא מספרת "הייתי מאושרת בטירוף; קפצתי מפה לשם וצעקתי. זה באמת היה רגע מדהים". יתר על כן השתתפה באותה השנה בשני סרטים, האחד סרט טלוויזיה בשם Silver Bells אשר מאוחר יותר נכנס לתוכנית אנתולוגיה בערוץ CBS. בשנת 2006, במקביל לצילומי הסדרה זואי 101, ג'סטיס עבדה על מספר פרויקטים; היא הצטלמה לפרק אחד בסדרת הדרמה אוורווד בתפקיד אורחת, הופיעה בסרט התיאטרלי הראשון שלה לא ידוע, שנחל כישלון כלכלי ולא התקבל בצורה יפה אצל מבקרים, וכיכבה בתפקיד שולי במותחן "The Garden", אשר זכה לביקורות שליליות. בין השנים 2007–2008 התמקדה ג'סטיס בצילומי העונות השלישית והרביעית של "זואי 101", אם כי באמצע שנת 2007 הוציאה לאור סינגל שיווקי, הראשון שלה, שלמעשה היה גרסת כיסוי לשיר A Thousand Miles של הזמרת ונסה קרלטון. בתאריך ה-2 במאי 2008 שודר הפרק האחרון בסדרה זואי 101 בערוץ ניקלודיאון האמריקאי. באוגוסט 2008 התפרסם בכתב עת מוביל בפלורידה בשם אורלנדו סנטינל על חוזה אומנים שנחתם בין ג'סטיס לערוץ ניקלודיאון. אי לכך ג'סטיס החלה לבלוט בערוץ כבר כשנה מאוחר יותר, בשנת 2009: היא הופיעה בתפקידי אורח בשלוש סדרות מקור של הערוץ; להקת האחים העירומים - שם הופיעה בתור עצמה בפרק אחד ולאחר מכן בשניים נוספים (עקב הופעת האורח המוצלחת שלה), בסדרה iCarly בתור המתאגרפת שלבי מרקס ובפרק אחד בסדרה טרו ג'קסון VP בתור הדוגמנית ויויאן. כמו כן היא שיחקה בתפקיד ראשי והקליטה חצי משירי הפסקול במסגרת סרט הטלוויזיה המוזיקלי לנוער ספקטקיולר!, ששודר בערוץ באותה השנה והפך לאחד הסרטים המצליחים ביותר שלו, זאת לאחר שזכה ל-3.7 מיליון צופים בהקרנתו הראשונה וגרף גל של ביקורות חיוביות. זאת ועוד, ג'סטיס הופיעה בסרט נוסף הנקרא The Kings of Appletown שיצא במהדורת מוגבלת בארצות הברית, שם שיחקה בפעם השנייה לצדם של התאומים קול ודילן ספראוס, וכן לקחה חלק במספר תוכניות שעשועונים בניקלודיאון כמתמודדת. בשנת 2010 השתתפה בסרט טלוויזיה נוסף של ניקלודיאון העונה לשם The Boy Who Cried Werewolf, שהפך להצלחה גדולה של הרשת עם מדרוג של 5.8 מיליון צופים, זאת בעודה ממשיכה לעבוד לטובת הערוץ, לא רק בתפקידי אורח פיזיים כמו בסדרה היחידה, כי אם גם כמדבבת כמו בסדרת הספין אוף הפינגווינים ממדגסקר. בשל היותו של ערוץ ניקלודיאון ערוץ בינלאומי, ונוכח העובדה שרוב הסדרות בהן לקחה חלק שודרו ברוב המדינות, החלה ג'סטיס לקבל חשיפה כלל עולמית. אולם את ההכרה המשמעותית ג'סטיס החלה לקבל, אף על פי שלקחה חלק בפרויקטים רבים, רק לאחר שהחלה מככבת בקומדיית המצבים ויקטוריוס של ניקלודיאון בתפקיד הראשי, שם גילמה, במשך כל עונות הסדרה משנת 2010 ועד שנת 2013, נערה מתבגרת בשם טורי וגה אשר חייה משתנים כשהיא מתחילה ללמוד בתיכון הוליווד ארטס - בית ספר לכישרונות רב-אומנותיים. בראיון משנת 2010 היא מסבירה את הדרך והתהליך שעברה עד לכדי קבלת תוכנית טלוויזיה משל עצמה: "זה היה תהליך ארוך. אני סבורה שמה שקרה הוא שדן שניידר, היוצר של הסדרה "זואי 101" ואחד מהמפיקים בפועל של הערוץ, אמר שהם ראו בי משהו. צילמתי סצנה אחת בזואי כשסוג של חומר דביק נופל לי הראש והם אמרו לי שהם הסתכלו אחד על השני ואמרו, 'לילדה הזאת חייבת להיות תוכנית משלה'. מאותה הנקודה קיימנו כמה פגישות שבהן דיברתי עם דן ופשוט ניסיתי להבין את כל העניין, ובסוף פשוט העלינו רעיון שהדמות שלי מגיעה לתיכון לאומנויות הבמה, מה שמבוסס במקצת על החיים האמתיים שלי בגלל שלמדתי בחטיבת ביניים לאומנויות הבמה. וברגע שסוף סוף הבנתי שאני הולכת לככב בסדרה משל עצמי ושזה לא היה רק סוג של חלום או פנטזיה, אני סוג של השתגעתי מבפנים. זה היה רגע די גדול מאוד עבורי". במהלך עונתה השלישית של הסדרה "iCarly" שודר פרק קרוס-אובר עם "ויקטוריוס", מה שציין את הופעתה השנייה של ג'סטיס בסדרה, הפעם בתור דמותה מוויקטוריוס, טורי וגה. בנוסף, יצאו במסגרת הסדרה שלושה אלבומי מוזיקה, שאת רובם המוחץ שרה ג'סטיס, ושמונה סינגלים כאשר היא הקול המוביל בכולם. תאריך השידור המקורי של הפרק האחרון בסדרה ויקטוריוס היה ב-2 בפברואר 2013, ועם סיומה נפוצו שמועות רבות על הסיבות לביטולה, בין היתר בשל ראיון שהעניקה אחת השחקניות בסדרה, אריאנה גרנדה, בו היא מצהירה ש"הייתה כל כך לא מאושרת על סט הצילומים בגלל מישהי". אולם מפיק הסדרה, דן שניידר מגלה על הסיבה האמיתית שהתבטלה ומסביר כי "לכל סדרה של ניקלודיאון חיי מדף של 60 פרקים בממוצע, כך עובד הערוץ ולכן זוהי אינה החלטה יוצאת דופן שלו לבטל את הסדרה כעת". הסדרה ורבים משיריה זכו להצלחה רבה ברחבי העולם, ובתור היותה הכוכבת הראשית - ההכרה בג'סטיס החלה להתרחב. בראיון שהעניקה ג'סטיס לסוכנות הידיעות האמריקאית Associated Press במרץ 2010, היא מצהירה על כוונותיה להתמקד בפיתוח הקריירה המוזיקלית שלה ולהתפתח בתחום המוזיקה באמצעות הקלטת אלבום, נוסף לכתיבת השירים בו (רומזת שתלך לכיוון של זמרת-יוצרת), אם כי החליטה שלא למהר בתהליך ולהאיץ בעצמה, זאת בעודה "עדיין נרגשת מהציפייה". בשנת 2011 הופיעה עם השיר Beggin' On Your Knees בטקס פרסי בחירת הילדים של ניקלודיאון. במקביל המשיכה בתחום המשחק, כאשר בשנת 2012 לקחה חלק בסרט הקומדיה הרומנטית לנעורים "הפעם הראשונה". בהמשך השנה, ב-12 באוקטובר 2012 הודיעה ג'סטיס כי אלבום הסולו הראשון שלה הולך לצאת בשנת 2013, ושסיכויו ללכת לכיוון ז'אנר הפופ גדולים, כמו גם ציינה את כוונתה להיות מעורבת במאת האחוזים בכתיבתו. באותו החודש, ב-26 באוקטובר יצא סרט נוסף בהשתתפותה, קומדיית הנעורים "גודל מצחיק" ("Fun Size"), שם כיכבה בתפקיד ראשי ושיחקה לצדם של ג'יין לוי, תומאס מאן, צ'לסי הנדלר וג'וני נוקסוויל. שני הסרטים נחלו הצלחה מועטה ביותר בקופות וקיבלו ביקורות מעורבות, אם כי סרטה "Fun Size" צבר עדת מעריצים במשך השנים והפך לסרט קאלט. ב-18 ביוני 2013 יצא לאור הסינגל הראשון שלה בתור אומנית סולו, Gold, יחד עם בי סייד בשם Shake, שיצא דרך חברת התקליטים קולומביה רקורדס. כחודש לאחר מכן, ב-12 ביולי יצא הוידאו-קליפ הרשמי לשיר דרך ערוץ ה-Vevo של ג'סטיס באתר יוטיוב. ביוני 2013 הופיעה בתפקיד אורחת בסדרה "ביג טיים ראש", וב-11 באוקטובר התפרסמה ידיעה לפיה ג'סטיס לוהקה לתפקיד הבוגר הראשון שלה - דמותה של ההאקרית לינדי סמפסון במותחן הסייבר Eye Candy של ערוץ MTV, המבוסס על נובלה של הסופר רוברט לורנס סטיין בעלת אותו השם. אלבום הבכורה של ג'סטיס יועד לצאת במהלך שנת 2014, אולם בחודש אוגוסט של אותה השנה פורסם על ידי המגזין הפופולרי בילבורד כי ג'סטיס עזבה את קולומביה רקורדס, חברת התקליטים בה הייתה חתומה עם מספר חבריה לערוץ, ביניהן השחקנית מירנדה קוסגרוב, ושהיא כרגע "שוקלת את האופציות העומדות בפניה ומתכננת לעבוד על מוזיקה חדשה מתישהו בשנה הקרובה". בשנת 2015 הופיעה בתפקיד אורחת בסדרת הטלוויזיה "הלוזרים", וביולי אותה השנה הופץ הסרט "רשימת פסולי הנישוק של נעמי ואיליי" בארצות הברית בלבד, קומדיה רומנטית שם כיכבה ג'סטיס בתפקיד ראשי את נעמי, בחורה שהקשר בינה לבין חבר הילדות שלה איליי עומד למבחן כאשר שניהם מתאהבים באותו הבחור. בשנת 2016 לוהקה ג'סטיס לתפקיד ג'נט וייס ברימייק הטלוויזיוני של מופע הקולנוע של רוקי בהפקת רשת FOX. סרט נוסף בכיכובה העונה לשם "המנודים" יצא בפברואר 2017, שם תשחק בפעם השלישית לצדו של השחקן אוון ג'וגיה אחרי הסרט "ספקטקיולר" והסדרה "ויקטוריוס", וכמו כן פעם נוספת בתפקיד ראשי, במקרה זה את דמותה של ג'ודי, שחוברת לחברתה החנונית מינדי במטרה לנקום במלכת בית הספר על שהשפילה אותן בפומבי. ג'סטיס מתנדבת, תומכת ותורמת בפרט לארבעת ארגונים להלן: Aid Still Required למען בעיות ואנשים שנשכחו מאחור לאחר אסון טבע או משבר American Heart Association למען הפחתת נכות ומוות כתוצאה ממחלות לב וכלי דם ושבץ DoSomething.org למען השפעה חיובית על הסביבה United Nations Foundation למען מטרות נרחבות - כאשר האחרון מביניהם תומך במספר מטרות במגוון תחומים, כגון נגיף ה-HIV ואיידס, ילדים, איכות הסביבה, בריאות, זכויות אדם, שלום ונשים ב-30 בספטמבר 2010 הודיעה ג'סטיס על כוונתה להשתתף בקמפיין למען התנועה Girl Up, והראתה התרגשות רבה כשנשאלה על כך באומרה "אני כל כך מתרגשת לתמוך ב-Girl Up כדי לעזור לחולל שינוי אצל בנות שלא ניתנו להן את אותן ההזדמנויות שרובנו לוקחים כמובנות מאליהן". ב-16 בפברואר 2013 יצא השיר Girl Up, אותו כתבה ג'סטיס יחד עם הכותב והמלחין טובי גד, יחד עם ווידאו קליפ, שנוצרו לטובת אותה התנועה אשר פועלת למען בנות במדינות מתפתחות. ביוני 2012 השתתפה בקמפיין העונה לשם "Music Make It Better" מטעם המרכז הרפואי הלאומי לילדים, בין היתר לצדם של ג'סטין ביבר והלהקה דה בנד פרי, אשר מטרתו הייתה לגייס תרומות לילדים חולים תוך הגעה למרכז הרפואי והעברת תכנים מוזיקליים ותכנים אמנותיים אחרים למען הילדים המאושפזים שם. בשנת 2010 ג'סטיס חשפה בראיון כי היא מושפעת מוזיקלית מהאמניות פינק, שרה ברליס, בריטני ספירס, מדונה, איימי ויינהאוס ולילי אלן, ושהיא מתחברת למוזיקת מוטאון (מוזיקה המשלבת את הסגנונות אר אן בי ופופ או מקצבי גוספל והרמוניות בלדות מודרניות), ומונה את הזמרים והלהקות מייקל ג'קסון, קולדפליי, נו דאוט, הול ואוטס, קארלי סימון, בילי ג'ואל, ג'קסון פייב, אלטון ג'ון, קארן קרפנטר והביטלס כהשפעות מוזיקליות בסגנון זה. בריאיון למגזין טין ווג בשנת 2011, ג'סטיס מצהירה כי זמרים-יוצרים מעוררים בה השראה בה, ושאמה חשפה אותה לאמנים כמו ג'ים קרוצ'י, ג'יימס טיילור, הארי צ'אפין וג'וני מיטשל. בראיון נוסף ב-4 ביוני 2015 היא מונה את הזמרות דיאנה רוס ובט מידלר כזמרות עליהן גדלה. ויקטוריה ג'סטיס היא זמרת סופרן לירי-קליל ויש לה מנעד קולי של שתי אוקטבות ושני תווים מ-מי באוקטבה השלישית עד סול באוקטבה החמישית. בשנת 2011 החלה במערכת יחסחים עם ראיין רוטמאן עד שנת 2013. לאחר מכן, החלה לצאת עם השחקן פירסון פודה, אותו הכירה על סט הצילומים של הסרט "Naomi and Ely's No Kiss List". מדיה וקבצים בנושא ויקטוריה ג'סטיס בוויקישיתוף אתר האינטרנט הרשמי של ויקטוריה ג'סטיס אתר האינטרנט הרשמי של ויקטוריה ג'סטיס ויקטוריה ג'סטיס, ברשת החברתית פייסבוק ויקטוריה ג'סטיס, ברשת החברתית אקס (טוויטר) ויקטוריה ג'סטיס, ברשת החברתית אינסטגרם ויקטוריה ג'סטיס, ברשת החברתית טיקטוק ויקטוריה ג'סטיס, סרטונים בערוץ היוטיוב ויקטוריה ג'סטיס, במסד הנתונים הקולנועיים IMDb (באנגלית) ויקטוריה ג'סטיס, באתר AllMovie (באנגלית) ויקטוריה ג'סטיס, באתר Rotten Tomatoes (באנגלית) ויקטוריה ג'סטיס, באתר Metacritic (באנגלית) ויקטוריה ג'סטיס, במסד הנתונים הקולנועיים KinoPoisk (ברוסית) ויקטוריה ג'סטיס, באתר אפל מיוזיק (באנגלית) ויקטוריה ג'סטיס, באתר ספוטיפיי ויקטוריה ג'סטיס, באתר סאונדקלאוד (באנגלית) ויקטוריה ג'סטיס, באתר AllMusic (באנגלית) ויקטוריה ג'סטיס, באתר MusicBrainz (באנגלית) ויקטוריה ג'סטיס, באתר דיזר ויקטוריה ג'סטיס, באתר Discogs (באנגלית) ויקטוריה ג'סטיס, באתר Songkick (באנגלית) ויקטוריה ג'סטיס, באתר Genius ויקטוריה ג'סטיס, באתר בילבורד (באנגלית) Victoria Justice Talent Show: Teen Celebrities and Their Dedicated Moms, פורסם ב-21 באפריל 2011 27 Celebrities You Didn't Know Were Latino, פורסם ב-8 באוקטובר 2012 Victoria Justice Ethnicity Madison Reed Victoria Justice Victoria Justice - First Commercial, פורסם ב-29 באפריל 2012 Millikan Middle School Victoria Justice Victoria Justice, פורסם ב-27 בנובמבר 2011 Victoria Justice In Gilmore Girls Clip, פורסם ב-27 באוגוסט 2006 Mary (2005) - Realease Info Victoria Justice Exclusive Interview, פורסם ב-25 בפברואר 2006 Unknown (2006 films) Unknown Reviews A Thousand Miles (Victoria Justice Tribute Version) Victoria Justice Speaker Profile THE PREMIERE (TV MOVIE) "iCarly" iFight Shelby Marx "True Jackson, VP" True Crush Nielsens: 36.3 million go for Oscar gold, פורסם ב-25 בפברואר 2009 Spectacular! (2009) Spectacular! (2009) Nickelodeon’s 'The Boy Who Cried Werewolf 'Scores Almost 6 Million Viewers, פורסם ב-26 באוקטובר 2010 ויקטוריוס: על הסדרה Victoria Justice is Victorious Victorious (Music from the Hit TV Show) (feat. Victoria Justice) Victorious 2. 0 Victorious 3.0 Victoria Justice Why Was Ariana Grande Once "So Unhappy" on Set? 'Victorious': Nickelodeon Cancels Victoria Justice Series After 3 Seasons Victorious TV Review Common Sense Media: Best Sitcoms for Teens and Tweens RATINGS Say Hello to Victoria Justice, America’s Next Tween Superstar Rising Teen Star Gets 'Victorious' New Gig Victoria Justice Beggin On Your Knees LIVE at the KCA The First Time Victoria Justice to release first album in 2013: It's going to be pop Fun Size The First Time (2012) Fun Size (2012) Fun Size (2012) (באנגלית), נבדק ב-2020-03-12 The First Time (2012) (באנגלית), נבדק ב-2020-03-12 Gold - Single Victoria Justice - Gold Victoria Justice to Lead MTV Pilot Eye Candy Victoria Justice's Music Career: Why Ariana Grande's Co-Star Is Still Worth Watching Naomi and Ely's No Kiss List Victoria Justice Debuts 'The Outskirts' Movie Poster & Release Date Victoria Justice: Charity Work & Causes Victoria Justice Joins Charity Campaign For Young Girls Victoria Justice Releases New Single “Girl Up” to Thank Fans for Meeting Her GirlRaiser Challenge Victoria Justice - Girl Up (Official Video) Music Make It Better Music Makes It Better - Victoria Justice | Children's National Medical Center Victoria Justice 'reveals musical influences' Interview with Victoria Justice: Singer and Nickelodeon Star Victoria Justice Talks Style, Musical Influences and Summer Plans Evaluating Victoria Justice Victoria Justice’s Vocal Profile Victoria Justice Breaks Up With Ryan Rottman, Now Dating Pierson Fode 8 Guys Victoria Justice Has, Quote-Unquote, Dated